[Video] Leeumannetjie val voertuig aan | Maroela Media
'n Video van 'n leeumannetjie wat vandeesweek 'n voertuig in die Kruger Wildtuin "aanval", versprei soos 'n veldbrand op sosiale media.
Mark Williams-Wynn (29) het aan Latest Sightings vertel hy was op die H12-roete naby Skukuza toe hy die voorval met sy selfoon afgeneem het.
"Daar was 'n leeumannetjie en -wyfie in die middel van die pad en dit wou voorkom asof die mannetjie wou paar. Die leeuwyfie het egter geweier en heeltyd net gegrom," het hy vertel.
Volgens Williams-Wynn het die leeumannetjie die stryd gewonne gegee en toe oorlog verklaar teen een van die voertuie.
"Dalk wou hy sy vroutjie beïndruk met sy bravade, of dalk wou hy net uiting gee aan sy frustrasies. Ek het gelukkig reeds die video begin neem, want dit het gelyk asof iets gaan gebeur. Toe, skielik, val hy die kar aan en draai toe terug na die leeuwyfie, amper asof hy wou sê: 'Kyk hoe braaf is ek.'"
In die video wil dit voorkom asof die insittendes van die motor nié die skrik op die lyf gejaag is nie, maar Williams-Wynn sê dat hulle wel "redelik getraumatiseerd" was.
Williams-Wynn sê die leeu het 'n tweede voertuig ook aangeval, maar hy kon dié voorval nie op video vasvang nie. Niemand is glo in die tweede voorval beseer nie.
Vir meer inligting en soortgelyke video's, besoek Latest Sightings.
Mooi man! Dit is wat leeumannetjies moet ons. Ons is in hulle habitat en nie hulle in ons s'n nie.
Dis nie die leeu se skuld nie. Kyk hoe naby is die voertuie aan die leeus. Niemand steur hulle aan enige reels nie, nie eens die amptenare in die wildtuin. Ek hoop nie iemand besluit die leeu mort vakant gemaak word. Motoriste is eintlik n gevaar vir die wild. Ken joumaniete in n wildtuin!
So stouterd, Almal wil mos net leeus sien vergeet res van die wonderlike skepping
Gelukkig was die motor se venster toe!
Hoekom wil die mense so tydsaam wees kyk en ry soos kat se dit is die leeus se plek en die mense moet respek he vir die wilde diere !!!!